Man hou 9 dae op see uit na ‘hartaanval’Die nooddienste Saterdagaand by die hawe in Kaapstad. (Foto ’n Man (58) is Saterdagaand in ’n hospitaal in Kaapstad opgeneem nadat hy nege dae lank op ’n vissersboot op see uitgehou het na ’n vermoedelike hartaanval. Ross Campbell, woordvoerder van ER24, het in ’n verklaring gesê die man was in die middel van die Atlantiese Oseaan aan boord ’n vissersboot wat vanaf Tristan Da Cunha op see uitgegaan het, toe hy nege dae gelede vermoedelik ’n hartaanval gekry het. Volgens Campbell het paramedici net voor 21:00 by die hawe aangekom nadat hulle ŉ versoek vir ŉ oorplasing van ŉ private hospitaal ontvang het. “Die pasiënt was in ’n stabiele toestand en gelukkig om nog te leef. Hy is vir behandeling na ’n hoësorgeenheid oorgeplaas,” het Campbell gesê.